section_heading: Primjena
paragraph_text: Trodimenzionalni ispis, a naročito trodimenzionalni ispis u boji daje razvojnim inženjerima i dizajnerima mogućnost jasnog uvida u tijek postupka dizajniranja, mogućnost isticanja raznih parametara, mogućnost lakog i ranog uočavanja mogućih grešaka i njihovog brzog i učinkovitog ispravljanja. Koristeći se mogućnostima 3D-ispisa znatno se skraćuje vrijeme izrade i povisuje razina kvalitete modela i prototipa.